

**Фазыл Кәрімұлы Кәрібжановтың туғанына 100 жыл толуына дайындық және оны өткізу туралы**

Қазақстан Республикасы Үкіметінің 2012 жылғы 28 желтоқсандағы № 1697 Қаулысы

      «Мерейтойлар мен атаулы күндерді мерекелеу туралы» Қазақстан Республикасы Үкіметінің 1999 жылғы 28 қыркүйектегі № 1465 қаулысына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған аса көрнекті мемлекет қайраткері Фазыл Кәрімұлы Кәрібжановтың туғанына 100 жыл толуына дайындық және оны өткізу жөніндегі іс-шаралар жоспары бекітілсін.

      2. «2012 – 2014 жылдары республикалық деңгейде өткізілетін мерейтойлар мен атаулы күндердің тізбесі туралы» Қазақстан Республикасы Премьер-Министрінің 2012 жылғы 17 қаңтардағы № 3-ө өкіміне мынадай толықтыру енгізілсін:

      көрсетілген өкіммен бекітілген 2012 – 2014 жылдары республикалық деңгейде өткізілетін мерейтойлар мен атаулы күндердің тізбесі:

      мынадай мазмұндағы реттік нөмірі 13-2-жолмен толықтырылсын:

      «

|  |  |  |  |  |
| --- | --- | --- | --- | --- |
| 13-2. | Фазыл Кәрімұлы Кәрібжановтың 100 жылдығы | Қазақстан Республикасы Үкіметінің қаулысы | МАМ, Алматы қаласының, Қарағанды, Солтүстік Қазақстан облыстарының әкімдіктері | 2013 жыл |

                                                             ».

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                           С. Ахметов*

Қазақстан Республикасы

Үкіметінің

2012 жылғы 28 желтоқсандағы

№ 1697 қаулысымен

бекітілген

 **Аса көрнекті мемлекет қайраткері Фазыл Кәрімұлы Кәрібжановтың туғанына 100 жыл толуына дайындық және оны өткізу жөніндегі іс-шаралар жоспары**

|  |  |  |  |  |  |
| --- | --- | --- | --- | --- | --- |
| Р/с № | Іс-шараның атауы | Жауапты орындаушылар | Орындау мерзімі | Қаржыландыру көздері | Болжамды шығыстар (мың теңге) |
| 1 | 2 | 3 | 4 | 5 | 6 |
| 1. | Астана қаласында Ф.К. Кәрібжановтың 100 жылдығына арналған еске алу кешін ұйымдастыру және өткізу | Қазақстан Республикасы Мәдениет және ақпарат министрлігі | 2013 жылғы I тоқсан | 008 «Әлеуметтік-маңызды және мәдени іс-шараларды өткізу» республикалық бюджеттік бағдарламасы | 8 700,0 |
| 2. | Алматы қаласындағы Қазақстан Республикасы Ұлттық кітапханасында Ф.К. Кәрібжановтың 100 жылдығына арналған
баспа басылымдарының тақырыптық көрмесін өткізу | Қазақстан Республикасы Мәдениет және ақпарат министрлігі | 2013 жылғы I тоқсан | Талап етілмейді  | - |
| 3. | Ф.К. Кәрібжанов туралы деректі фильм түсіру | Қазақстан Республикасы Мәдениет және ақпарат министрлігі | 2013 жыл бойы | 021 «Мемлекеттік ақпараттық саясатты жүргізу» республикалық бюджеттік бағдарламасы | Көзделген қаражат шегінде |
| 4. | Ф.К. Кәрібжановтың 100 жылдығына арналған кітап шығару | Қазақстан Республикасы Мәдениет және ақпарат министрлігі | 2013 жылғы I тоқсан | 018 «Әдебиеттің әлеуметтік маңызды түрлерін басып шығару» республикалық бюджеттік бағдарламасы | Көзделген қаражат шегінде |
| 5. | Ф.К. Кәрібжановтың 100 жылдығына арналған ғылыми-практикалық конференция өткізу  | Солтүстік Қазақстан облысының әкімі | 2013 жылғы I тоқсан | Жергілікті бюджет | Көзделген қаражат шегінде |
| 6. | «Қазақстан-Петропавл» телеарнасының «Диалог», «Тікелей эфирде» бағдарламаларында сұхбат ұйымдастыру  | Солтүстік Қазақстан облысының әкімі | 2013 жылғы I тоқсан | Талап етілмейді | - |
| 7. | Ф.К. Кәрібжановтың 100 жылдығына арналған еске алу кешін ұйымдастыру және өткізу | Қарағанды облысының әкімі | 2013 жылғы II тоқсан | Жергілікті бюджет | 5 000,0 |
| 8. | Қарағанды қаласы көшелерінің біріне
Ф.К. Кәрібжановтың есімін беру | Қарағанды облысының әкімі | 2013 жылғы III тоқсан | Жергілікті бюджет | 425,0 |
| 9. | Ф.К. Кәрібжановтың 100 жылдығына арналған салтанатты жиналыс және өнер шеберлерінің концертін өткізу | Алматы қаласының әкімі | 2013 жылғы I тоқсан | Жергілікті бюджет | 3 000,0 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК